### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivation:

God infrastruktur i hele kommunen er vigtig for Venstre, mindre trængsel på indfaldsvejene starter med bedre transportmuligheder i oplandet. Derfor vil Venstre blandt andet prioritere flere midler til cykelstier i vores opland. Vigtigheden af at koble de mindre bysamfund op på det overordnede cykelstinet er afgørende for en fortsat udvikling af vores oplandsbyer. Selvom cykeltrafikmængderne er væsentligt mindre ude fra de mindre bysamfund, så er det imidlertid også vigtigt at få skabt nogle ordentlige forbindelser, der sikrer at cyklen bliver et reelt alternativ til bilen.

Beslutning

Derfor foreslår Venstre der afsættes et rammebeløb på 10.000.000 kroner til etablering af forbedrede stifaciliteter ud til oplandsbyerne.

Det er planen, at udvælgelsen af strækninger prioriteres med baggrund i en grundigere analyse af de mange ønsker fællesrådene har til stianlæg til oplandsbyerne. Hensyn til trafikmængder, hastigheder, dårlige oversigtsforhold og vejens funktion (skolevej eller ej) indgår i vurderingen, når ét stianlæg skal prioriteres frem for et andet.

Den samlede liste over projekter skal således først udarbejdes før den faglige prioritering af de mange ønsker til stianlæg i oplandet kan udarbejdes. Dog vil det være budgetforligspartierne der udvælger de konkrete projekter, div der kan afviges fra de faglige prioriteringer.